Un jucător de la FCU Craiova lansează un atac la adresa conducerii clubului: "E un figurant care se dă drept bunicul meu și dă în cap la jucătorii tineri"
România U20 a remizat în meciul contra Italiei U20, scor 0-0, în Elite League.
Astfel, România U20 ocupă locul 5 în Elite League, având 7 puncte.
Robert Popa, portarul echipei FCU Craiova, a lansat mai multe acuzații la adresa conducerii clubului lui Adrian Mititelu la flash-interviu.
"E un rezultat pozitiv. Acum mă întorc la echipa de club. E normal să fie frustrări când intervine nereușita și când nu ai succes. Eu sunt bine. Vreau să menționez că am apărat patru meciuri după șase luni. Vreau să dau un simplu exemplu. La cealaltă echipă din oraș a venit Arlauskis, portar cu experiență. Vreau să vedeți ce evoluții a avut el și ce evoluții am avut eu, un copil fără experiență care abia a împlinit 21 de ani.
Este decizia patronului. Mai sunt oameni din conducere. E un figurant care se dă drept bunicul meu și dă în cap la jucătorii tineri. În față îmi zice ceva, iar în presă dă altceva. În meciul cu Craiova s-a întâmplat ce s-a întâmplat. Baiaram și Mitriță, care au decis după meciul cu CFR Cluj. Tot eu sunt de vină, dacă e să o luăm așa. E greu. Prefer să mi se zică în față, iar în presă să fiu protejat.
Eu mă pregătesc. Am contract în continuare. Când o să vină o ofertă de nerefuzat… Dar e mai greu să vină, nu?", a declarat Robert Popa.